شەفەق نیوز/ وەڕێەوبەرایەتی دژە مادەیل هووشبەر لە پارێزگای هەولێر، ئمڕوو پەنجشەممە، خەوەردا ک دەسنانە بان زیاتر لە 10 کگم مادەی هووشبەر لەلای کەسیگ.
وەڕێەوبەرایەتیەگە لە بەیاننامیگ راگەیان، لە دویای وە دویاچگن و چەودێری وەلایەن ئەفسەر و ئەندامەیل وەڕێەوبەرایەتیەگە توەنستنە دەسبنەن وەبان 10کیلو 500 گرام لە مادەی هووشبەر لە جویر تلیاک، ک لەناو ئامێر "هەزە" شاردۊدەی و دیاریکرد،" ئێ بڕە مەوادە لە رێ سنوور "باشماخ" هاوردە کریایە".  ‏
وتیش، تاوانباریگ وە ناو ( س ـ ف ـ ق ) دەسگیرکریایە ک مادە هووشبەرەگە وەپی بویە، وتیش پەرەی لێکۆڵینەوە ئەرا تاوانبارەگە وازکریایە و ئەرا دادوەر کلکریاس.
